NaiveNeuron/SloPal huggingface dataset:
Kremský, Peter, poslanec NR SR (2023-03-14):
Ďakujem veľmi pekne, pán predsedajúci. Ja chcem zareagovať na pána spravodajcu, na to, čo hovoril, nechcel som to robiť cez faktickú, aby som mal viac času trošku a chcem dať aj na správnu mieru niektoré jeho vyjadrenia. No, ja si myslím, že kľúčové je práve to, že čo tu pán kolega Viskupič trošku zamlčal, že dopad vlastne tej jeho tabuľky na verejné financie je zhruba 30 miliónov eur. Čiže všetci tu potom budeme plakať nad tým, ako sa štát zadlžuje, ako zle hospodárime a tak ďalej, ale tu jedným vrzom v podstate vyrobíme sekeru 30 miliónov eur do štátneho rozpočtu. Samozrejme, že to nemá súhlas ministerstva financií. Spolu s pánom Viskupičom sme pred niekoľkými dňami sedeli na ministerstve financií, rokovali sme o tom, nakoniec došlo k takej dohode, že podáme tú tabuľku, ktorú teda som podal ja v pozmeňujúcom návrhu, ktorá je aj v spoločnej správe. Myslím si, že pre 80, 90 % občanov Slovenska je to niečo, čo naozaj ich nezaťaží, pretože tie poplatky na bežné autá sa tam pohybujú 60, 90 do 150 eur už na silnejšie autá, čiže myslím si, že tam to je naozaj veľmi, veľmi rozumné riešenie, a iba v prípade naozaj veľmi silných áut tam tie poplatky sú o niečo vyššie. Ale treba si povedať, že tam tí ľudia už s tým trošku aj tak počítajú, že keď chcú exkluzívnejšie auto so silnejším motorom, tak nejaký ten poplatok sú aj ochotní zaplatiť. Samozrejme, práve preto, aby to tak nedopadalo na tých chudobnejších občanov na vidieku, v regiónoch, ktorí možno tie silnejšie autá používajú aj na prácu, trebárs na poli alebo v lese, tak prinášam v podstate ten pozmeňujúci návrh, ktorým sa to pri autách nad dvadsať rokov zníži na tých 120 eur. Čiže toto by vlastne malo pokryť tie najväčšie ako keby hrany a najväčšie výstupky tej tabuľky, ktorá by mohla prípadne teda, kde by to pre niektorých občanov mohlo byť zaťažujúce. Čiže to práve pokrýva ten môj pozmeňujúci návrh. Čiže s tou tabuľkou, ktorú Marián Viskupič dal do svojho pozmeňujúceho návrhu, nesúhlasím a nebudeme za ňu hlasovať. Súhlasím s tým, aby sa tam hlasovalo po jednotlivých bodoch. Myslím si, že to nie je problém. Myslím si, že aj tá dohoda posunúť účinnosť toho zákona od 1. 1. 2024 je rozumná. Myslím si, že na tom sa asi všetci zhodneme. A tiež treba povedať to, že pokiaľ by teda tento zákon neprešiel a neprešlo by to odsunutie účinnosti, tak od 1. 4. by vlastne platili, platila tá pôvodná tabuľka z toho decembra, ktorá teda bola schválená a je dnes v platnom zákone, čo si myslím, že by bolo teda úplne najhoršie riešenie zo všetkého. Samozrejme, ako je to aj pre SaS-ku riziko, pretože všetci si trošku už pamätajú, kto ten návrh presadil, kto tú tabuľku zaviedol, čiže myslím si, že je aj vo vašom záujme, aby sa to naozaj odsunulo a vyriešilo rozumným spôsobom, tak ako navrhujem. Ďakujem
Blaha, Ľuboš, poslanec NR SR (2012-08-03):
Pán kolega Osuský, no, keď som hovoril o bielych koňoch DSS, tak som mal na mysli skôr kolegu Kaníka a povedzme iných kolegov, ale nie vás. Vás by si podľa mňa nekúpili ani za trest, pretože to, čo tu vy stvárate, to je, by som povedal, skôr v neprospech toho, čo sa snažíte docieliť. To svedčí aj to vaše použitie pojmu neoboľševizmus v súvislosti so mnou. To je politologický či filozofický termín, je to primitívne osočovanie a asi by ma to malo uraziť, ale popravde od vás ma to ani neuráža. Ja si myslím totižto, že vy ani neviete, čo to znamená, to slovo. Vy ste dermatológ, venujte sa bradaviciam, venujte sa kurím okám, ale neoboľševizmus, prosím, nechajte na politológov. Takže opäť rada, ktorú som už raz použil pri vašej osobe, menej tárať a viac čítať, čítať a čítať. Ďakujem. (Potlesk.)
Šeliga, Juraj, podpredseda NR SR (2021-02-05):
Ďakujem. Prezentujme sa, prosím, a hlasujme. (Hlasovanie.) Prítomných 118, za 36, proti 51, zdržalo sa 31, hlasovali všetci prítomní. Konštatujem, že Národná rada tento návrh neschválila. Pristúpime k hlasovaniu o návrhu na zmeny v zložení výborov Národnej rady Slovenskej republiky , tlač 414. Poprosím, aby Národná rada vzala na vedomie, že poslancovi Miroslavovi Sujovi zanikla funkcia člena výboru na preskúmavanie rozhodnutí Národného bezpečnostného úradu v súvislosti s ukončením jeho členstva v poslaneckom klube za stranu Ľudová strana Naše Slovensko 26. januára 2021. Ako o prvom budeme hlasovať o doplňujúcom návrhu, ktorý v rozprave podal pán poslanec Beluský. Prezentujme sa, prosím, a hlasujme. (Hlasovanie.) Prítomných 118, za 12, proti 2, zdržalo sa 103, nehlasoval 1. Konštatujem, že tento návrh sme neschválili. Ďalej budeme hlasovať o návrhu na zmeny v zložení výborov ako celku. Tento návrh vám bol rozdaný. Prosím, prezentujme sa a hlasujme. (Hlasovanie.) Prítomných 118 poslancov, za 11, proti 3, zdržalo sa 103, nehlasoval 1. Konštatujem, že sme tento návrh neschválili. Ďalej budeme hlasovať o bode 56 programu, je to druhé čítanie o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, tlač 276. Poprosím pána poslanca Šefčíka, ktorý je spoločný spravodajca z výboru pre zdravotníctvo, aby tento návrh uvádzal. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 276.)
Blaha, Ľuboš, podpredseda NR SR (2024-04-19):
Pán poslanec Gábor Grendel.
Danko, Andrej, predseda NR SR (2018-05-11):
Dávam slovo spoločnému spravodajcovi z výboru pre hospodárske záležitosti poslancovi Marošovi Kondrótovi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru.
Kollár, Boris, predseda NR SR (2021-10-20):
Ďakujem. S faktickou poznámkou vystúpi pán poslanec Richter.
M. Číž, podpredseda NR SR: (2007-03-23):
Vážené kolegyne, kolegovia, pristúpime teda k..., no faktom je, že bodom programu je hlasovanie. Počas hlasovania sa procedurálne návrhy nedávajú a faktickými poznámkami na podpredsedu Národnej rady v danej situácii vystúpiť nie je možné, pretože nevystúpil v rozprave a využil osobitné oprávnenie rokovacieho poriadku na vystúpenie. Preto odpustite, kolegovia, nedám vám slovo na realizáciu faktických poznámok a pristúpime k hlasovaniu. Vážené panie poslankyne, vážení páni poslanci, najskôr budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 530/2004 Z. z. o zastúpení Slovenskej republiky v Eurojuste a o zmenách a doplnení niektorých zákonov, máme to v laviciach pod tlačou 167. Spoločnou spravodajkyňou je členka ústavnoprávneho výboru poslankyňa Jana Laššáková. Prosím ju, aby uvádzala hlasovanie.
Sulík, Richard, predseda NR SR (2011-07-11):
Pán poslanec Ondruš, máte procedurálny návrh? (Odpoveď poslanca.) Nech sa páči, zapnite mikrofón, prosím vás.
Bugár, Béla, podpredseda NR SR (2017-09-13):
Ako jediná s faktickou, pani poslankyňa Zemanová, nech sa páči.
Švejna, Ivan, poslanec NR SR (2014-02-04):
Ďakujem. Vážená pani predsedajúca, vážené kolegyne, kolegovia, dovoľte mi, aby som v zmysle zákona o rokovacom poriadku vystúpil k návrhu poslancov Jána Hudackého, Jána Figeľa a Pavla Zajaca na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, ako spravodajca výboru pre financie a rozpočet. Uvedený návrh bol doručený poslancom v stanovenej lehote, čím boli splnené podmienky podľa § 72 ods. 1 zákona o rokovacom poriadku. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel ho zaradil na rokovanie tejto schôdze. Ako spravodajca v prvom čítaní si osvojujem stanovisko, že predmetný návrh spĺňa po formálnoprávnej stránke všetky náležitosti návrhu zákona, uvedenej v § 67 a 68 zákona o rokovacom poriadku. Všeobecná časť dôvodovej správy obsahuje informácie o jeho cieli a že je v súlade s Ústavou Slovenskej republiky. Jeho osobitná časť obsahuje odôvodnenie jednotlivých ustanovených návrhu. Po rozprave odporučím, aby po prvé, podľa § 73 ods. 3 písm. c) zákona o rokovacom poriadku uvedený návrh zákona prerokovala Národná rada v druhom čítaní, po druhé, v súlade s rozhodnutím predsedu Národnej rady č. 765 z 8. novembra 2013 a podľa § 71 zákona o rokovacom poriadku návrh zákona prerokovali tieto výbory: výbor pre financie a rozpočet, ústavnoprávny výbor a výbor pre hospodárske záležitosti. Za gestorský výbor navrhujem výbor pre financie a rozpočet, zároveň odporúčam, aby výbory uvedený návrh prerokovali do tridsať dní a gestorský výbor do tridsiatich dvoch dní. Pani predsedajúca, prosím, otvorte rozpravu.
Pčolinský, Peter, podpredseda NR SR (2023-06-20):
S reakciou pán poslanec Osuský.
Kyselica, Lukáš, poslanec NR SR (2023-05-25):
Ja len chcem potvrdiť, že naozaj na ministerstve vnútra táto komisia fungovala cez dva roky, tento zákon sa pripravoval už dlhšie. Marcel je taký skromný, ani nepovedal, že kde pôsobil, v združení náčelníkov mestských polícií. Zaznievajú tu také hlasy za plénom, že proste nepodporia to niektorí, lebo ide sa tam merať tá rýchlosť, naozaj vieme, že je pred voľbami, v poriadku, posuňme to do druhého čítania. S niektorými problémami alebo s niektorými vecnými pripomienkami sa, môžme sa o tom baviť, môžme ich prípadne prehodnotiť tak, aby prešiel zákon, lebo sú tam niektoré oprávnenia, ktoré naozaj už vzhľadom na dobu je potrebné schváliť, oprávnenia napríklad. Čo sa týka tej objektívnej zodpovednosti, tá sa schvaľovala už asi pred dvoma rokmi, alebo kedy to bolo, na statické priestupky. Teraz by tam bolo to pridané meranie rýchlosti, tak dobre, môžme sa o tom rozprávať. Ohľadom dychových skúšok už aj teraz je jeden zákon boja proti alkoholizmu a tam môžu obecní policajti dávať fúkať. Čo sa týka prepojenia systémov, tak Marcel povie o tom viacej, už vtedy sme to do zákona dávali. To je prepojenie tých systémov CESDaP, CESDaP sa to tuším volá, a tam sa tiež rieši, že ak v rámci objektívnej zodpovednosti, obecná polícia porieši priestupok a je tam odpor, teda je tam odvolanie, odpor podaný, tak druhostupňovým orgánom je dopravný policajt Okresného riaditeľstva Policajného zboru, správny orgán. Takže toto je vyriešené a takto isto by sa to riešilo zrejme aj pri tých rýchlostiach. Ale hovorím, pokiaľ to má... (Prerušenie vystúpenia časomerom.)
Suja, Miroslav, poslanec NR SR (2022-05-06):
Ďakujem za slovo, pán podpredseda. Pán poslanec Cmorej, ja som nikdy netvrdil, že som odborník na niektoré témy alebo na všetky ako vy v SaS-ke, lebo vy ste odborníci úplne na všetko, každý z vás alebo Verik... alebo Veronika Remišová. Nie, to, čo viem, viem, a čo neviem, na to máme asistentov, ale tak to je v pohode, ja sa za to nehanbím. Nemôžem vedieť všetko. Na rozdiel od vás. Ale mne sa páči, že miesto nejakej odbornej debaty a vecných argumentov ste viac ako polovicu času strávil tým, že Fico sa nevydal na nejaké stíhanie a výčitkami ministra, a vydieraním ministra, že mu to neprejde, lebo hlasovali, ako hlasovali, a dokonca ste ho obvinil, že ovplyvnili poslanca Šimka. Pán poslanec Cmorej, ale Šimka vydierali vaši kolegovia, aby zahlasoval inak, nie pán minister, vaši kolegovia a spýtajte sa Šimka na to, už keď ste to otvoril. Takže nabudúce nevydierajte poslancov a nevyčítajte to niekomu druhému. A, pán poslanec Cmorej, krivdy spomínať z minulosti ako pri takomto zákone, tak sa vyjadrím k zákonu vecne, keď ste na to odborník. Viete, mne sa páčila tá jedna z vašich viet, tu poviem ju: „My nie sme k dôchodcom zlí.“ Vy sa počúvate? Vy nie ste k dôchodcom zlí? To ste hovorili teraz za seba, za SaS-ku alebo nebodaj za celú vládu? Lebo ak vy nie ste k dôchodcom zlí, pán Cmorej, a vaša SaS-ka, tak už potom neviem, kto je tu horší. Trošku si vstúpiť do svedomia, kým takéto veci poviete, lebo neviem kto, dôchodcovia vám to povedali, že nie ste k nim zlí? Jednota dôchodcov, čo sa vyjadrujú, jednotliví dôchodcovia? Ja som nepočul jedno dobré slovo na vás ani od Jednoty dôchodcov zástupcov a ani od normálnych dôchodcov a rôznych dôchodcovských organizácií, takže takéto vyjadrenie, že nie ste zlí, to je plné demagógie miesto odborného vyjadrenia. A vy sa sťažujete, že sme na tom zle, ale sa ospravedlňujete – bol covid, bola vojna. A v druhej vete poviete, ale sme najhorší v Európe. A v tej Európe nebol covid ani vojna? Na čo najbližšie ďalej sa budete vyhovárať, túto vašu neschopnosť? Vy ste sa stretol niekedy so zástupcami Priemyselnej a obchodnej... (Prerušenie vystúpenia časomerom.)
Blaha, Ľuboš, poslanec NR SR (2020-12-02):
Pán poslanec Kamenický, toto bola mimoriadne inteligentná odpoveď na tú zlobu, ktorá tu zaznievala od pána ministra, kde namiesto toho, aby hovoril odborne o rozpočte, tak tu spomínal mafiu a spomínal tu úplné nezmysly. Toto je odpoveď – odborne, vecne, čísla a úplne jasné štatistiky. Len veľká škoda, že vás počúvalo päť, päť poslancov Obyčajných ľudí. A pozrite sa na tú sálu, poloprázdna alebo úplne prázdna sála na strane koalície. Ich to jednoducho nezaujíma. A toto je taký škandál, že pri rozpočte sa nedokážu nielenže zapojiť do diskusie, ani len počúvať. Dokonca tu nemáme ani profesora Pročka, ktorý tu bežne vyhukuje a vykrikuje a tlieska, ani profesor Pročko. Čiže nikoho nezaujíma štátny rozpočet z vlády. Oni si sem predložia 7-miliardovú sekeru, astronomický verejný dlh, dokonca 8-miliardovú sekeru. To keby sme my urobili počas našej vlády, tak si, tak tu Richard Sulík spácha rituálnu samovraždu, lebo by to bola najväčšia katastrofa na svete. A teraz tu jeho poslanec rozpráva, že to je v poriadku, tak to má byť. Už dneska naozaj nikto nič negarantuje, už ani neoliberáli nehovoria neoliberálne tézy o tom, že netreba zadlžovať štát? Však takto zadlžoval štát hádam nikto na svete. Toto je neuveriteľné, páni kolegovia! A viete, namiesto toho, aby sme sa venovali číslam a riešili teraz odbornú diskusiu, či chceme ísť keynesiánsky alebo friedmanovsky, či chceme takú alebo onakú fiškálnu politiku, či chceme ísť sociálne alebo liberálne, tak my tu riešime pána Hegera, ktorý tu hovorí o mafii ako minister financií. Toto nechajte, prosím vás, na cirkusanta Matoviča, vy máte hovoriť o číslach. Vy tu ste za toho Fantozziho a nemáte tu robiť Matovičove šou. Takže, páni kolegovia, skúsme vrátiť tú diskusiu tam, kde ju zaviedol aj Laco Kamenický, k odbornosti, k číslam, k tomu, čo naozaj páchate na Slovensku, že tu idete zadlžiť budúce generácie na najbližších sto rokov. Ďakujem.
Bugár, Béla, podpredseda NR SR (2018-06-13):
Ešte chvíľku chce pán spravodajca, nech sa páči v rozprave.
Andreánsky, Ladislav, poslanec NR SR (2015-05-05):
Ďakujem, pán predseda. Vážený pán minister, vážené panie poslankyne, páni poslanci, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona (tlač 1461). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, otvorte všeobecnú rozpravu.
Figeľ, Ján, podpredseda NR SR (2012-09-12):
Vážené panie poslankyne, páni poslanci, pokračujeme v popoludňajšom rokovaní druhého dňa 7. schôdze Národnej rady Slovenskej republiky. Podľa odhlasovanej zmeny dnes dopoludnia nášho programu pristúpime k prerokovaniu správy o aktuálnom vyšetrovaní kauzy Gorila . Správa samotná má parlamentnú tlač č. 161. Prosím teraz podpredsedu vlády a ministra vnútra Slovenskej republiky Roberta Kaliňáka, aby túto správu uviedol. Nech sa páči.
Pellegrini, Peter, predseda NR SR (2015-06-24):
Ďakujem. S reakciou na faktické poznámky pán poslanec Hlina. Nech sa páči, máte slovo.
Blanár, Juraj, podpredseda NR SR (2023-06-21):
Pán poslanec Krajčí, môžete reagovať na faktické poznámky.
Zmajkovičová, Renáta, podpredsedníčka NR SR (2013-11-26):
Faktické poznámky na vystúpenie pána poslanca nie sú. Ďalší vystúpi v rozprave pán poslanec Poliačik.
B. Bugár, podpredseda NR SR: (2004-03-11):
(Hlasovanie.) Prítomných 137 poslancov, za návrh 89, proti 11, zdržalo sa 34 poslancov, nehlasovali 3. Konštatujem, že 1. návrh bol schválený. Nech sa páči. R. Vavrík, poslanec: Budeme hlasovať o pozmeňujúcom návrhu 2, ktorý hovorí o osobitnom kontrolnom orgáne.
Hlina, Alojz, poslanec NR SR (2015-06-19):
Ďakujem pekne. Ja som, keď sa predkladal predtým prvýkrát, myslím, vystúpil a ja sa v zásade stotožňujem s tým, lebo v zmysle tej bazálnej spravodlivosti, keď, a nechcem byť zlostný, že keď nie ja, tak ani vy, ale skôr by som teda povedal, že aj cítim tam ten konflikt záujmov, hej? Ale viete, ja chcem na inú skutočnosť upriamiť a poviem vám z osobnej skúsenosti. Keď chcete robiť niečo poriadne, to vyžaduje určitý čas, určitú energiu a ja milujem týchto robocopov, tu sú nejaký považský robocop, čo zvládne osem. Tu ste, niektorí kolegovia, nechcem sa vás dotknúť, tiež nejakí géniovia. Ja si myslím, že som vcelku výkonný človek, ale poviem vám otvorene, že pokiaľ sa venujete poslaneckej práci, to znamená okrem tej agendy, ktorá je na schôdzi, sa snažíte nájsť nejakú svoju, snažíte sa po nej ísť, snažíte sa o nejakú legislatívnu iniciatívu, snažíte sa stretnúť s ľuďmi, nie sa pred nimi schovávať, snažíte sa odpovedať na nejaké maily, nie ich ignorovať, tak vám to zoberie toľko času, že ledva-ledva vám zostane na rodinu. Ako v dobrom hovorím a možno som slabučký, nevýkonný, ale nie som prísne presvedčený o tom, že to tak je. Keď to robíte poriadne, tak máte čo robiť. Hej, čiže už potom vám podľa mňa nezostáva toľko času, hej, aby ste dokázali uriadiť firmu, a ja vám poviem z osobnej skúsenosti, že na tej firme to je vidieť. Na tej firme to je vidieť a ma volajú späť, že je zle. Hej, proste, že, takže potom to robíte na úkor niečoho. Čiže asi tu sú niektorí kolegovia, ktorí teda napriek tomu, že to je prepísané, sa jej plne venujú, ale nemôžu sa venovať potom tej poslaneckej práci. Tak len neviem, načo sem do tej politiky šli. Moja osobná skúsenosť je po tých tri a pol roka, pokiaľ to robíte poriadne, máte čo robiť. Máte čo robiť, aby ste to zvládli a času vám zostane málo. Ak sa, teda máte nejakú rodinu, ak sa jej venujete. Takže aj to je jeden z dôvodov, hej, prečo by sme sa mali nad tým... (Prerušenie vystúpenia časomerom.)
Vons, Peter, poslanec NR SR (2021-12-07):
Ďakujem veľmi pekne. Tak dnes o 17. hodine budeme o tomto hlasovať.
Žiga, Peter, podpredseda NR SR (2024-06-13):
Na vaše vystúpenie evidujem šesť faktických poznámok. Ako prvá pani poslankyňa Gažovičová.
Grendel, Gábor, podpredseda NR SR (2022-05-24):
Otváram rozpravu, do ktorej som dostal dve písomné prihlášky, a to od pána poslanca Mareka Šefčíka a pána poslanca Dušana Jarjabka. Ako prvý teda vystúpi pán poslanec Marek Šefčík.
P. Paška, predseda NR SR: (2008-04-09):
(Hlasovanie.) 143 prítomných, 81 za, 62 proti. Konštatujem, že sme schválili vládny návrh zákona o periodickej tlači a agentúrnom spravodajstve a o zmene a doplnení niektorých zákonov, takzvaný tlačový zákon. Poprosím teraz pána poslanca Horvátha, aby uvádzal v prvom čítaní hlasovanie o návrhu poslankyne Národnej rady Slovenskej republiky Kláry Sárközy na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a o zmene a doplnení zákona č. 599/2003 Z. z. o pomoci v hmotnej núdzi a o zmene a doplnení niektorých zákonov . Je to tlač 578.
Raši, Richard, poslanec NR SR (2011-09-08):
Ďakujem pekne, pán predseda. Chcem, tie exekúcie som spomenul preto, pretože raz sa už zaviedla ochrana na pol roka pred exekúciami nemocníc a bolo to v čase, keď sa chystalo oddlženie práve preto, aby nemocnice nemohli byť exekvované, a vtedy, možno si pamätáte, tu boli veľmi plamenné prejavy o tom, že exekúcie, ochranu pred exekúciami robíme preto, aby nemocnice naďalej sa nemuseli správať hospodárne a aby manažéri naďalej mohli plytvať financiami. Spomenul som to preto, lebo pokiaľ transformácia na akciové spoločnosti je preto, že nemocnice budú hospodáriť s vyrovnaným výsledkom, tak tá ochrana pred exekúciami je tam asi zbytočná. Veď keď budú v plusových číslach a nastúpia na štartovacej línii nula, tak asi ochrana pred exekúciami tam nemá čo robiť. Okrem iného aj tak nie sú ochránené pred konkurzom ako akciové spoločnosti, čo je veľmi dôležité. Čiže keď ministerstvo zdravotníctva už teraz hovorí o potrebe ochrany pre exekúciami, znamená to, že ten systém nie je pripravený. Však predsa keby začali v bode nula s dlhmi nula a od 1. 1. 2012 hospodárili v pozitívnych číslach, tak o žiadnych exekúciách sa predsa baviť nemusíme. Ale to je presne o tom, že si začínajú uvedomovať, že sa hrnú do jedného kroku, ktorý nie je dotiahnutý do konca bez toho, aby sa neohrozila existencia nemocníc. A sú to nemocnice, ktoré nie sú nahraditeľné v systéme. Keď pôjde do konkurzu bratislavská nemocnica, tak tí, čo tu bývate, budete tam mať veľký problém. Keď pôjde do konkurzu košická nemocnica, tak my, ktorí tu nebývame, budeme mať takisto veľký problém. A zatiaľ nič nenasvedčuje tomu, že konkurzu by v dohľadnej dobe v týchto nemocniciach sa dalo nejako zabrániť. Ďakujem pekne.
E. Angyalová, poslankyňa: (2006-12-08):
Ja sa dotknem len tej časti, ktorej som sa venovala a ku ktorej mám tým pádom aspoň nejaké základné právo sa vyjadriť. Spomínali ste dôchodkovú reformu, spomínali ste odvody, povedali ste, že odvody sú privysoké a treba ich znižovať, ale ten kontext. Tak po prvé.  Odvod nie je len na strane zamestnávateľa akýmsi trestom, ktorý zaťažuje cenu práce. Veď odvod je platba, ktorá spoločne plynie do fondov, z ktorých sa potom vyplácajú isté udalosti, ktoré sa stanú obyvateľstvu – nemoc, invalidita, dovŕšenie dôchodkového veku. Keď sa pozrieme na ten systém, tak prídeme na to, že je finančne nestabilný, že je nevybalansovaný, že v Sociálnej poisťovni je proste situácia, ktorú treba vážne riešiť, a to asi nespôsobila táto vláda. To asi uznáte, že za 5 mesiacov tejto vlády sa tieto situácie nestali, takže hovorím ešte raz, s tými morálnymi apelmi sa dá súhlasiť, ale s istým proste popísaním kontextu a s istými návrhmi riešení. Potom by sme mohli viac polemizovať o tom, čo hovoríte. Takto to vyznelo naozaj v mnohom ako floskuly.
Janckulík, Igor, poslanec NR SR (2018-03-13):
Pán predsedajúci, dajte, prosím, hlasovať o pripomienke prezidenta Slovenskej republiky bez odporúčania gestorského výboru.
Grendel, Gábor, podpredseda NR SR (2022-09-23):
Prezentujme sa a hlasujme. (Hlasovanie.) Prítomných 126 poslancov, za 88, proti 5, zdržalo sa 33 poslancov, hlasovali všetci prítomní. Konštatujem, že sme tento návrh schválili. A ešte jedno hlasovanie. Budeme pokračovať hlasovaním o návrhu uznesenia k Výročnej správe Slovenského pozemkového fondu za rok 2021 , tlač 980. Dávam slovo spravodajcovi z výboru pre pôdohospodárstvo a životné prostredie pánovi poslancovi Martinovi Feckovi, aby uviedol hlasovanie.
Hrnčiar, Andrej, podpredseda NR SR (2019-09-24):
Pán poslanec Kotleba, reakcia.
Laššáková, Jana, podpredsedníčka NR SR (2014-06-26):
Pani poslankyňa Mezenská, nech sa páči.
Hrnčiar, Andrej, podpredseda NR SR (2019-09-18):
Faktické poznámky, pán poslanec Bernaťák.
Krajčír, Ľuboš, poslanec NR SR (2020-07-15):
Vážený pán predsedajúci, vážení post... vážené poslankyne a poslanci, v rozprave vystúpil jeden poslanec, nebol podaný žiadny pozmeňujúci a doplňujúci návrh. Spoločná spáva výborov obsahuje jeden pozmeňujúci a doplňujúci návrh. Dajte, prosím, hlasovať o tomto pozmeňujúcom a doplňujúcom návrhu s odporúčaním gestorského výboru schváliť.
Laššáková, Jana, podpredsedníčka NR SR (2014-05-14):
Príjemné dobré ráno, vážené pani poslankyne, páni poslanci, otváram druhý rokovací deň 35. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Igor Matovič, Lucia Nicholsonová, Mária Ritomská, Ivan Varga a Ján Hudacký. Pokračujeme v prerušenej rozprave v prvom čítaní o vládnom návrhu zákona o nadobudnutí vlastníctva poľnohospodárskeho pozemku (tlač 977). Pán minister už zaujal svoje miesto určené pre navrhovateľov, podobne aj pán poslanec Záhumenský. Včera neukončil svoju rozpravu pán spravodajca poslanec Záhumenský. Nech sa páči. Vzdáva sa teda, nechce ďalej pokračovať v rozprave. Teraz dávam slovo ústne prihlásenému poslancovi Zsoltovi Simonovi, ktorý tu nie je. Vyhlasujem všeobecnú rozpravu za skončenú. Pán minister, chcete k rozprave zaujať stanovisko? Áno. Nech sa páči. (Pokračovanie rokovania o vládnom návrhu zákona o nadobúdaní vlastníctva poľnohospodárskeho pozemku a o zmene a doplnení niektorých zákonov , tlač 977.)
Baránik, Alojz, poslanec NR SR (2017-03-24):
Ďakujem pekne. Ja by som tiež sa prihovoril za to, aby sa tento návrh stiahol, pretože si myslím, že ani zďaleka nezachytáva celú škálu obcí, ktorých sa týka alebo by sa týkal. Myslím si, že je obrovský rozdiel medzi nejakou malou obcou na Záhorí a povedzme Bratislavou, čo teda môžem potvrdiť, že je tak. Jednoducho zakazovať to, čo dnes v podstate funguje, je nesprávne. V tejto súvislosti k tomu, čo povedala kolegyňa Anka Zemanová, ešte by som pridal takú zaujímavosť, že podľa tejto právnej úpravy dokonca vlastník psa, ktorý si ho venčí na svojom vlastnom pozemku, ktorý je prístupný verejnosti, aj ten je porušovateľom tohto zákona. Čiže takéto predlohy my si tu, takéto návrhy my si tu dávame v tejto rade, preto sa opäť prikláňam k tomu, aby sme teda dosiahli to, že pán predkladateľ toto, tento návrh stiahne. Ďakujem.
Laššáková, Jana, podpredsedníčka NR SR (2014-07-01):
S reakciou pán poslanec Hlina, nech sa páči.
Ľ. Rošková, poslankyňa: (2007-09-13):
Vládny návrh zákona o organizácii pracovného času v doprave sa mení a dopĺňa takto: V § 1 písm. c) sa slovo „verejnej“ nahrádza slovom „štátnej“. Doterajší text v § 1 sa označuje ako odsek 1 a dopĺňa sa odsekom 2, ktorý znie: „2) Ak tento zákon neustanovuje inak, vzťahuje sa na pracovnoprávne vzťahy zamestnancov v doprave Zákonník práce.“ V § 13 ods. 2 sa za slová „nepretržitý denný odpočinok“ vkladajú slová „podľa § 5 ods. 1“ a v § 22 ods. 2 sa za slová „z dôvodu“ vkladá slovo „nepriaznivej“. Odôvodnenie: K bodu 1: Ide o legislatívnotechnickú úpravu, ktorou sa § 1 písm. c) zosúlaďuje s názvom štvrtej časti vládneho návrhu zákona o organizácii pracovného času v doprave. K bodu 2: Navrhované ustanovenia upravujú podpornú pôsobnosť Zákonníka práce vo vzťahu k vládnemu návrhu zákona o organizácii pracovného času v doprave. A k bodu 3: Ide o legislatívnotechnickú úpravu, ktorou sa dopĺňa § 13 ods. 2. K bodu 4: Ide o terminologické zosúladenie v § 22 ods. 3, v ktorom sa taktiež používa pojem „nepriaznivá poveternostná situácia“. Ďakujem pekne.
Blanár, Juraj, podpredseda NR SR (2023-02-01):
Teraz s faktickou vystúpi pán poslanec Habánik.
P. Paška, predseda NR SR: (2008-05-14):
Vážené pani poslankyne, páni poslanci, budeme teraz hlasovať v druhom čítaní o návrhu poslankýň Národnej rady Slovenskej republiky Kataríny Tóthovej a Ľudmily Muškovej na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene a doplnení niektorých zákonov . Je to tlač 530. Pán predseda výboru pre verejnú správu a regionálny rozvoj pán poslanec Cabaj bude uvádzať hlasovanie.
Laššáková, Jana, podpredsedníčka NR SR (2015-09-16):
Nech sa páči, pán poslanec Hlina.
Pčolinský, Peter, podpredseda NR SR (2022-11-10):
S faktickou poznámkou pani poslankyňa Mária Kolíková. Nech sa páči.
Pročko, Jozef, poslanec NR SR (2024-01-08):
Ďakujem veľmi pekne. Chcel by som navrhnúť, aby sa prijalo uznesenie, aby Národná rada prijala uznesenie, aby sa podpredseda Národnej rady Andrej Danko ospravedlnil Petrovi Pellegrinimu za vyhlásenia, ktoré mal na jeho adresu. Odôvodnenie: Dnes Peter Pellegrini povedal, že rokovania parlamentu by mali byť čestné a verí, že to bude iné. Ja si myslím, že neprispieva rokovaniu parlamentu, keď sa naši predstavitelia, predseda a podpredsedovia hádajú, keď si ubližujú. Verím, že by sme mali rokovať v atmosfére pokoja, lásky a spravodlivosti. Verím, že sa pán Danko ospravedlní Petrovi Pellegrinimu. Ďakujem veľmi pekne. Mám to aj písomne.
Hrnčiar, Andrej, podpredseda NR SR (2018-06-13):
Pán poslanec Zelník.
Kollár, Boris, predseda NR SR (2023-01-26):
Ďakujem, otváram rozpravu. Dostal som písomné prihlásenie do rozpravy: za stranu SMER vystúpi pán poslanec Robert Fico, za stranu OĽANO vystúpi pán poslanec Igor Matovič. A potom sú prihlásení ešte 11 poslanci – Richard Takáč, Milan Mazurek, Peter Pellegrini, Suja Miroslav, Ľuboš Blaha, Erik Tomáš, Ladislav Kamenický, Stanislav Mizík, Boris Susko, Miloš Svrček a Juraj Šeliga. Do rozpravy teraz, v rozprave teraz vystúpi prvý prihlásený za stranu SMER, za poslanecký klub strany SMER Robert Fico. Nech sa páči. (Striedanie predsedajúcich.)
Miškov, Juraj, poslanec NR SR (2015-05-05):
Ďakujem veľmi pekne. Pán predseda, milí kolegovia, na základe ustanovenia § 24 ods. 1 zákona o rokovacom poriadku Národnej rady Slovenskej republiky žiadam do návrhu programu 46. schôdze Národnej rady Slovenskej republiky doplniť tento bod: predloženie a prerokovanie správy o hospodárení Vodnej elektrárne Gabčíkovo po jej prevzatí Vodohospodárskou výstavbou, štátnym podnikom, a o predaji elektrickej energie vyrobenej Vodnou elektrárňou Gabčíkovo cez neznámeho sprostredkovateľa, hospodárske výsledky takto predávanej elektrickej energie a informácie o neznámom sprostredkovateľovi. Ide o vážnu informáciu, ku ktorej je potrebné, aby minister životného prostredia predložil všetky relevantné informácie, vysvetlil, prečo to tak je a v čom teda bolo potrebné a užitočné previesť uvedenú transakciu. K predloženej správe by mali možnosť poslanci zaujať svoje stanovisko a vyjadriť sa k nej. Ďakujem.
Sulanová, Magdaléna, poslankyňa NR SR (2022-03-15):
Ďakujem pekne za slovo. Ja by som k tomuto vystúpeniu, ktoré si vlastne, pán poslanec Kotleba, Marian Kotleba, jasne zdôvodnil, že umiestnenie vojsk členských štátov NATO na našich východných hraniciach alebo vôbec na našom území zdôvodňovať akože si plníme si záväzky alebo že to je v našom záujme, je absolútne gébeso... goebbelsovská propaganda, takže to bolo úplne jasne vyvrátené. Chcela by som k tomu poznamenať jednu vec. Spojené štáty americké od skončenia ich občianskej vojny pred vyše 200 rokmi nezažili na svojom území vojnu. Nikdy, nikdy na ich území neprebiehal vojenský konflikt, neboli napadnutí. Naopak, za to, za posledných sto rokov sa stali vyše desať alebo pätnásťkrát agresorom a oni napádajú cudzie územie, vyvolávajú na cudzích územiach konflikty. Z toho vyplýva, že naše územie potrebujú na to, aby ho mali k dispozícii pre ďalšiu budúcu agresiu. Je to absolútne neospravedlniteľné. Preto nemôžeme za tento návrh hlasovať. Ďakujem.
Susko, Boris, poslanec NR SR (2020-12-01):
Ďakujem pekne. Ja by som chcel pripomenúť členom výboru pre nezlučiteľnosť funkcií, že výbor sa uskutoční dnes o 12.30 v miestnosti výboru nad ubytovacou časťou. Grendel, Gábor, podpredseda NR SR Vyhlasujem prestávku a prerušujem schôdzu do 14. hodiny. (Prerušenie rokovania o 11.29 hodine.) (Pokračovanie rokovania o 14.00 hodine.)
M. Hort, podpredseda NR SR: (2009-10-22):
V súlade so schváleným programom teraz nasleduje prvé čítanie o návrhu poslancov Národnej rady Slovenskej republiky Jarmily Tkáčovej a Ivana Štefanca na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov . Návrh zákona má tlač 1239 a návrh na jeho pridelenie na prerokovanie výborom je v rozhodnutí č. 1261. Opäť dávam slovo pani poslankyni Jarmile Tkáčovej, aby návrh zákona uviedla. Pani poslankyňa, nech sa páči.
Zemanová, Anna, poslankyňa NR SR (2021-11-10):
Myslím si, že nikto tu nie je nad zákon, a tak to isté platí aj pre samosprávy, pre obce a mestá, ktoré sú povinné dodržiavať zákon, musia sa ním riadiť a takisto aj všetky ostatné inštitúcie. Ak bol zákon porušený a niekto to spochybňuje, o tom musí rozhodnúť jedine súd. Čo sa týka, pán kolega Svrček, som veľmi sklamaná s tým, že tu vlastne robíte auru toho, že môžu byť ohrození nájomcovia, ktorí bývajú teraz v tých nájomných bytoch. Viete sám veľmi dobre, že to tak nie je, pretože tí nájomcovia majú zmluvu bez ohľadu na to, kto je vlastník. A tuná i rozhodne prichádzajú do úvahy aj iné právne nástroje na to, aby nájomné, aby tí obyvatelia nájomných bytov boli chránení. Ale okej, ak je potrebné toto posilniť v zákone, poďme touto cestou. Čo sa týka nejakých pokút a že obce budú do štátneho rozpočtu odvádzať pokuty. Áno, budú a nech sa páči, vláda môže cez ministerstvo financií osobitným grantom tieto peniaze obciam dať naspäť, ak teda usúdi, že bola tam nejaká krivda alebo nespravodlivosť, tak aby tá obec sa nebodaj nedostala do nútenej správy. Treba mať ale aj iný pohľad v prípade, že naozaj sa preukáže, že nadobudli obce a mestá neoprávnene tieto byty, tak môže ísť aj o neoprávnené obohatenie sa. Tuná nikto nie je nad zákon a neexistuje v tomto prípade ako nejaký akože vyšší princíp, ktorý by umožňoval alebo dal právo niekomu porušovať zákon. Úrad verejného obstarávania je tu na to, aby aplikoval zákon a aby aj aplikoval smernicu Európskej únie. A tie pravidlá, ktoré sú v súčasnosti v zákone, a tak ako boli tie porušenia zistené, sú totálne, úplne, sú totožné so smernicou Európskej únie.
Cmorej, Peter, poslanec NR SR (2021-11-30):
Ďakujem pekne za odpovede. Ja keďže som to nemal napísané, tak som niektoré otázky zabudol, tak ešte, ešte nejaké mám. Len ku technikálii, ja aj vy, pán riaditeľ, sa môžeme prihlásiť, koľkokrát chceme, takže ak ešte budete chcieť odpovedať, tak ešte môžete ísť do rozpravy. Ja som sa na ten transfer pýtal hlavne kvôli tomu, lebo teda ak sa, ak som to správne pochopil, tak žiaden na začiatku nebol plánovaný na ten rok 2020, to myslím, že Marián spomínal. Ale teda, akože logicky kvôli tým pandemickým PN-kám ste nejaký museli dostať. A celkovo ma zaujíma, že akože sa vlastne vypočítava ten, ten očakávaný transfer, ste hovorili, že na budúci rok sa očakáva okolo 400 miliónov, to bola nejaká suma. Či to je, či vy si požiadate o transfer vždy vo výške deficitu fondu dôchodkového poistenia, plus teda nemocenského poistenia a potom nejako negociujete na ministerstve financií a s ministerstvom, alebo teda že, že vlastne ako to konkrétne funguje. Ja sa pýtam kvôli tomu, lebo sme sa, teda ja osobne som sa v návrhu účtovnej závierky Sociálnej poisťovne v minulých rokoch dosť hrabal, keďže sme to už potrebovali kvôli výpočtu nejakých reforiem a teda dosť veľa času sa nad tým strávilo. Neboli mi niektoré tieto veci úplne jasné, že ako ten, ten tok peňazí tam ide. A konkrétne by ma ešte zaujímal ten 13. dôchodok, aj tehotenské, na to, na to nemáte fondy. Takže toto máte vyplácané vždy z dotácie, že máte dotáciu vždy špeciálne, teda 13. dôchodok aj tehotenské bolo teraz prvýkrát, ale že vlastne ako to bude do budúceho roka, že a toto vyslovene dostanete už účelovú dotáciu? To je tá druhá otázka. A potom, že či zaznamenávate alebo budete mať aj nejakú úsporu zo zrušenia ročného zúčtovania sociálneho poistenia, to máme teraz v prvom čítaní, predpokladám, že to prejde. Takže či tam máte nejaké prostriedky rozpočtované a teda či budú usporené. A posledná otázka, že či boli nejaké zmeny v elektronickom prostredí klienta... (Prerušenie vystúpenia časomerom.)
Kosová, Ingrid, poslankyňa NR SR (2024-01-10):
Ďakujem za slovo, pán predsedajúci. A ďakujem aj vám, pán Hlina, vaše vystúpenie ma vždy teda pobaví a je také osviežujúce a som rada, že ste medzi nami. Trochu mi ale zamrzol úsmev, keď ste spomenuli to meno pán dekan Burda, lebo to je naozaj výnimočná postavička našej scény. Pán Burda je dekanom na právnickej fakulte od roku 2015, ale zaujímavé je, že sa začal expresívne vyjadrovať o Špecializovanom trestnom súde a, samozrejme, aj o prokuratúre až po roku 2020. No a je úplne jasné prečo, pretože až vtedy začali stíhať predtým absolútne nedotknuteľných skorumpovaných politikov, úradníkov, podnikateľov, ktorí zrazu veľmi rýchlo začali končiť vo väzeniach, niektorých obvinili a iných obžalovali. Ale predtým tvrdil, že oba tieto úrady majú svoje opodstatnenie, čo je teda poriadne pokrytectvo. A teraz po voľbách je jasné, keď sa SMER a koalícia zmocnili štátu ako svojej koristi, tak veľmi rád využil túto príležitosť, pretože je jasné, že keďže už idú rozmetať špeciálnu prokuratúru a nezostane po nej zrejme ani smrad, tak si potrebuje aj on prihodiť svoje polienko. A povedal si že, áno, špeciálnu prokuratúru je treba zlikvidovať, pretože, ako sa vyjadril, vykazuje kriminogénne prvky a je podozrivá, že tam účinkuje zločinecká skupina a manipuluje s trestnými spismi. Vôbec mu ale pritom nevadí, že ako akademik a dekan právnickej fakulty používa naozaj len fabulované domnienky bez dôkazov. A toto je dôvod, prečo je pohodlný pre koalíciu. (Potlesk.)
Kollár, Boris, predseda NR SR (2022-05-05):
Prosím, prezentujme sa a hlasujme. (Hlasovanie.) Prítomných 122 poslancov, za 81, proti 16, zdržalo sa 23, nehlasovali 2. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Čepček, Martin, poslanec NR SR (2020-09-25):
Ďakujem.
Krajniak, Milan, poslanec NR SR (2017-06-16):
Pán kolega Mihál, s väčšinou toho alebo dokonca so všetkým, čo ste povedali, súhlasím, ale mám iba jednu priateľskú poznámku. Nenavážajte sa vy do nás fajčiarov. My fajčiari sme pre túto spoločnosť neuveriteľne spoločensky prospešní. Keď uvidíte nejakého najbližšieho vojaka alebo policajta, tak si uvedomte, že my ročne platíme na spotrebnej dani z tabaku a tabakových výrobkov toľko, že platíme de facto každého príslušníka bezpečnostných zložiek v tomto štáte. Bez nás fajčiarov by vás nemal kto chrániť, ani vašu rodinu. A po druhé aj ten argument o tom, že zdravotná starostlivosť fajčiarov stojí viacej ako nefajčiarov, je veľmi pochybný. Veď my sme si predsa túto zdravotnú starostlivosť bohato predplatili práve platením spotrebnej dane z tabaku. Vy by ste sa mali snažiť, aby sme žili čo najdlhšie, pretože financujeme značnou čiastkou výdavky štátneho rozpočtu tohto štátu a myslím si, že by sme si zaslúžili za to aj primeranú vďačnosť.
Kiššová, Jana, poslankyňa NR SR (2016-10-21):
Ďakujem pekne, pani predsedajúca. Vážený pán minister, vážení kolegovia, ja som sa teraz dozvedela, že cez faktickú poznámku nie je možné podať takýto procedurálny návrh, tak preto využívam možnosť povedať ho v rozprave. V prvom rade ale chcem naozaj veľmi pekne poďakovať pánovi kolegovi Antalovi za to, že s touto iniciatívou prišiel, samozrejme, aj pánovi ministrovi, že na záver tohto boli vyslyšané naozaj tie problémy, ktoré sú spojené s týmto zákonom. A chcem teda podať procedurálny návrh, aby v prvom rade, ako už povedala pani kolegyňa poslankyňa Zemanová, nebola v tomto prípade uplatnená skrátená doba, a teda aby bola využitá, aby bolo využitých tých 48 hodín a aby sa najprv hlasovalo o pozmeňovacom návrhu pána poslanca Antala a až v prípade, že by tam ten pozmeňujúci návrh neprešiel, až potom aby bolo hlasované o našich dvoch, a teda v poradí, v akom boli podané. Čiže najprv o mojom, v prípade, že tento neprejde, tak o pozmeňujúcom návrhu, ktorý predložila pani poslankyňa Zemanová. Ďakujem pekne.
Blanár, Juraj, podpredseda NR SR (2021-03-30):
Ďakujem. Pani poslankyňa, evidujem vašu žiadosť. Teraz dávam slovo pánovi poslancovi Vladimírovi Zajačikovi, ktorý nás bude informovať ako spoločný spravodajca výboru pre pôdohospodárstvo, životné prostredie o výsledku rokovania výborov a rovnako aj o stanovisku gestorského výboru. Nech sa páči, pán spravodajca, máte slovo.
Matovič, Igor, poslanec NR SR (2013-03-26):
Pán poslanec Mikloško aj v vzhľadom na váš úctyhodný vek a to, že aj napriek tomu veku sa venujete bohumilej činnosti, práci poslanca, skúsim tak možno citlivejšie reagovať. Hovorili ste o tom, že vlastne návrh dehonestuje poslanca v očiach verejnosti. Ja osobne s vami hlboko nesúhlasím. Myslím si práve to, že si poslanci uzurpujú nadpráva nad svojich voličov alebo nad obyčajných ľudí, bežných ľudí, akokoľvek to nazveme, tak práve toto uzurpovanie nadpráv dehonestuje samotných poslancov. Tým, že sa tvárime niečím viac, ako sú tí ľudia, ktorí nás volili, tým dehonestujeme pozíciu poslanca. A tým ich v očiach verejnosti staviame do zlého svetla. Mrzí ma tiež to, že ako druhý politik politickej strany alebo politického hnutia, ktoré má v názve slovo kresťanské, ste klamali. S úsmevom ste, bohužiaľ, klamali, keď ste tvrdili, že v tomto parlamente ste nikdy nikoho vlastne pod vplyvom alkoholu nevideli. Nevytvárajme si ilúziu, že sa tu teraz bavíme o Senkovi a Slotovi, nie, nebavíme sa o nich, bavíme sa o ľuďoch, ktorí sedia v laviciach veľmi blízko geograficky k vám.
B. Bugár, podpredseda NR SR: (2002-07-04):
J. Cuper, poslanec: Môže reagovať aj na mňa až potom!
Žiga, Peter, podpredseda NR SR (2024-01-16):
Pán podpredseda Šimečka.
Ďuriš Nicholsonová Lucia, podpredsedníčka NR SR (2019-03-28):
Chcem opraviť to, čo som povedala na základe nesprávnych informácií, ten zákon 1270, o ktorom vy tvrdíte, že sme mali hlasovať, nebudeme o ňom hlasovať, lebo to je preložené na utorok, takže nie na dnes, dnes sa uskutoční tajná voľba. (Prestávka.) (Po prestávke.) (Hlasovanie o návrhu na voľbu člena Rady pre vysielanie a retransmisiu , tlač 1327.)
Beluský, Martin, poslanec NR SR (2020-11-26):
Ďakujem za slovo. Ďakujem aj tebe, Rasťo, za to, že si v rozprave uviedol ďalšie argumenty pre, prečo by sme mali prijať takýto návrh zákona, a ja by som chcel len vysvetliť poslancom, ktorí možno rozmýšľajú, ako hlasovať pri tomto návrhu zákona, nech sa skúsia na túto problematiku pozrieť vlastnými očami, ako keby z vlastnej skúsenosti, že by oni sami alebo niekto z ich rodinných príslušníkov bol obeťou napr. lúpežného prepadnutia, znásilnenia alebo fyzického ublíženia, tak nikto z nás by nechcel, aby potom to dostal do rúk policajný vyšetrovateľ pod dozorom prokurátora, a tí sa potom medzi sebou dohodnú o nejakej dohode o vine a treste, kde vlastne viac-menej sa vysporiadajú a my nebudeme mať možnosť nijakým spôsobom zasiahnuť do tejto dohody, aj keď môže byť zjavne nevýhodná, prípadne tam môžu byť nejaké externé efekty. Vlastne tento zákon je iba o tejto jedinej veci a ja verím, že si nájde podporu u všetkých poslaneckých kluboch a že za to naozaj zahlasujeme a postúpime to do druhého čítania. Ďakujem pekne.
Blanár, Juraj, podpredseda NR SR (2022-05-19):
Na vaše vystúpenie evidujem desať faktických poznámok, jedenásť. Uzatváram možnosť prihlásiť sa s ďalšími. Ako prvý, pán poslanec Šefčík, nech sa páči.
Kollár, Boris, predseda NR SR (2022-05-24):
Prosím, prezentujme sa a hlasujeme. (Ruch v sále.) (Hlasovanie.) Prítomných 119 poslancov, za 105, proti 7, zdržali sa 6, nehlasoval 1. Konštatujem, že sme schválili vládny návrh zákona o niektorých opatreniach v sociálnej oblasti v súvislosti so situáciou na Ukrajine. Ďakujem pekne pánovi ministrovi. Budeme pokračovať druhým čítaním o vládnom návrhu zákona o... Aha, pardon, procedurálny návrh, pán poslanec Čekovský, nech sa páči.
Kresák, Peter, poslanec NR SR (2017-03-28):
Ďakujem pekne. Pán predsedajúci, dajte teda, prosím, hlasovať o návrhu zákona ako o celku s odporúčaním gestorského výboru tento návrh zákona schváliť.
M. Sabolová, poslankyňa: (2007-06-19):
Hovoríte, že treba o imunite odborne diskutovať a veľa rozprávať. Ja si ale osobne myslím, že je to aj o istom politickom rozhodnutí každej krajiny a každého parlamentu, do akého rozsahu chce si svojich poslancov chrániť. A myslím si, že v tom asi majú všetci jasno. Aj tí odborníci, ústavní právnici, aj tí poslanci, ktorí tu v tomto parlamente sedia. A, pán predseda, veď vy nie ste jeden deň v parlamente. Veď ste tu sedeli minulé volebné obdobie a poznáte veľmi dobre nás, aj pána poslanca, aj každého. A nechcete nám vsúvať to, že chceme zneužívať, a preto chceme zachovať istú časť imunity poslanca, že chceme to zneužívať v parlamente. Veď múdry človek využije priestor v každom prípade, v každý čas a všetko, čo chce povedať, môže povedať takou formou, že nebude stíhateľný. A myslím si, že toto je nepoctivé, ak dopredu hovoríme, že je tu zlý úmysel, lebo na to vždy doplatíme. A pre mňa je ale ešte jedna veľká otázka, lebo nechce sa mi veriť, že v septembri príde nejaký návrh, že kedy je ten termín, kedy by sme mohli o tom hovoriť. Myslím si, že nič nebráni podporiť do druhého čítania tento návrh a môžeme hovoriť o tom, či to bude zúžená, či úplná, či aká.
Blanár, Juraj, podpredseda NR SR (2022-06-15):
Ďakujem. Dávam teraz slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Jánovi Blcháčovi, aby predniesol spravodajskú informáciu k tomuto návrhu poslaneckého zákona. Nech sa páči.
Bugár, Béla, podpredseda NR SR (2016-04-18):
Pani poslankyňa Janíková.
Fecko, Martin, poslanec NR SR (2013-10-16):
Ďakujem pekne. Ďakujem kolegovia, že ste reagovali, tak kolegyňa, ako aj kolega, na moju rozpravu. Ja som sem prišiel pracovať, pani kolegyňa, takže budem, samozrejme, pracovať vo výbore, budem aj v mojej komisii, v ktorej som predsedom. Zvoláme ju, samozrejme, aby sme tie pripomienky mali. Na to som apeloval. To znamená, ja myslím si, že v prvom čítaní by sme mali možnože už navodiť atmosféru, že tento problém treba riešiť, aby sa vedelo, voč kráčí. Takže myslím si, že pán minister to jasne pochopil. To, či mi odpovie alebo neodpovie, je druhá vec, proste ale vie o tom a môžeme to kreovať aj na tom výbore. Takže nemám s tým problém. Je to tak. Ja som, hovorím, sem prišiel takto robiť takisto ako vy. Ku pánu Martinákovi. Áno, je to krajinotvorný význam a, pán kolega, tak by som povedal, nie všetci štátni úradníci a úradníci, ktorí majú na starosti výkon tohto možnože zákona, pristupujú možnože k tomu, tak ako ty si pristupoval, keď si pracoval ešte mimo parlamentu, k realizácii takýchto, by som povedal, legislatívnych a paragrafových znení. A preto ja som apeloval proste, aby sme možnože aj zvýšili úroveň školení týchto pracovníkov, ktorí s týmto zákonom budú pracovať, aby sme im povedali, ako to má vyzerať, prípadne aby tam bola vykonávacia vyhláška, ktorá im povie už to drobné, lebo v zákon má byť vyjadrený už len všeobecný rámec a drobné by mala urobiť vykonávacia vyhláška. Takže iba toľko som mal na mysli, aby sa to aj dodržiavalo, tak ako to myslel legislatívec v dobrej viere, pretože, ako tu už raz bolo spomenuté, u nás aj sa vie na Slovensku, viete, čo s dobrou vecou urobiť. Ďakujem pekne, toľko z mojej strany.
Bugár, Béla, podpredseda NR SR (2016-04-18):
Pán podpredseda Glváč.
Migaľ, Samuel, poslanec NR SR (2024-06-11):
Ďakujem za slovo. Vážený pán predsedajúci, kolegyne, kolegovia, v rozprave vystúpili dvaja poslanci, pričom pani poslankyňa Števulová podala pozmeňujúci návrh. Keďže pozmeňujúci návrh bol v rozprave podaný dnes, dajte, prosím, hlasovať o skrátení jeho lehoty podľa § 83, ods. 4 rokovacieho poriadku.
Figeľ, Ján, podpredseda NR SR (2012-10-24):
S reakciou na faktické poznámky, pán poslanec Mihál, nech sa páči.